PMIndiaData/PMIndiaSum huggingface dataset:
স্বদেশ দর্শন কর্মসূচিতে ২০১৮-১৯ অর্থবর্ষে ১০টি প্রকল্পের জন্য ৬২৭.৪০ কোটি টাকা বরাদ্দ অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ২০১৮-১৯ অর্থবর্ষে অনুমোদিত ‘স্বদেশ দর্শন’ কর্মসূচির অন্তর্গত ১০টি প্রকল্পের জন্য ৬২৭ কোটি ৪০ লক্ষ টাকা দেওয়ার প্রস্তাব মঞ্জুর হয়েছে। ২০১৯-২০ অর্থবর্ষের ‘স্বদেশ দর্শন’ কর্মসূচিতে নতুন প্রকল্পের জন্য অতিরিক্ত ১,৮৫৪ কোটি ৬৭ লক্ষ টাকা বরাদ্দের প্রস্তাবেও অনুমোদন দেওয়া হয়েছে। ‘স্বদেশ দর্শন’ কর্মসূচিতে কেন্দ্রীয় পর্যটন মন্ত্রক দেশের পর্যটন স্থানগুলিতে পরিকাঠামো উন্নয়ন করবে। একইসঙ্গে, ‘মেক ইন ইন্ডিয়া’ কর্মসূচির আওতায় পর্যটন স্থানগুলিকে বিশ্বমানের করে গড়ে তোলা হবে। এই কর্মসূচি রূপায়ণের ফলে পর্যটন স্থানগুলি পর্যটকদের কাছে আকর্ষণীয় হয়ে উঠবে এবং পর্যটক আগমনের সংখ্যা বৃদ্ধি পাবে। এর ফলে, কর্মসংস্থান সৃষ্টি ও আয় বৃদ্ধি হবে। ২০১৪-১৫ অর্থবর্ষের বাজেটে কেন্দ্রীয় পর্যটন মন্ত্রকের পক্ষ থেকে এই ‘স্বদেশ দর্শন’ কর্মসূচি ঘোষণা করা হয়। ২০১৫-র জানুয়ারি থেকে এই কর্মসূচি কার্যকর হয়। এই কর্মসূচির আওতায় হিমালয় সার্কিট, নর্থ-ইস্ট সার্কিট, কৃষ্ণা সার্কিট, বুদ্ধিস্ট সার্কিট, কোস্টাল সার্কিট, ডেজার্ট সার্কিট, ট্রাইবাল সার্কিট, ইকো সার্কিট, ওয়াইল্ড লাইফ সার্কিট, রুরাল সার্কিট, স্পিরিচ্যুয়াল সার্কিট, রামায়ণ সার্কিট, হেরিটেজ সার্কিট, তীর্থঙ্কর সার্কিট এবং সুফি সার্কিটগুলিকে উন্নয়নের জন্য চিহ্নিত করা হয়েছে।
ফিফা বিশ্বকাপ জেতায় আর্জেন্টিনাকে অভিনন্দন প্রধানমন্ত্রীর

নয়াদিল্লি, ১৮ ডিসেম্বর ২০২২ ফিফা বিশ্বকাপ জেতায় প্রধানমন্ত্রী শ্রী নরেন্দ্র মোদী আর্জেন্টিনাকে অভিনন্দন জানিয়েছেন। ফিফা বিশ্বকাপে অসাধারণ দক্ষতা প্রদর্শনের জন্য শ্রী মোদী ফ্রান্সকেও অভিনন্দন জানিয়েছেন। প্রধানমন্ত্রী এক ট্যুইটে বলেছেন – “এক অন্যতম উদ্দীপনাময় ফুটবল ম্যাচ হিসেবে এটা চিরদিন স্মরণীয় হয়ে থাকবে। #
বর্হিমহাকাশে শান্তিপূর্ণ ব্যবহারের ক্ষেত্রে ভারত ও ফিনল্যান্ডের মধ্যে সহযোগিতা সংক্রান্ত সমঝোতাপত্র স্বাক্ষরে অনুমোদন দিল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা বর্হিমহাকাশের শান্তিপূর্ণ ব্যবহারের ক্ষেত্রে ভারত ও ফিনল্যান্ডের মধ্যে সহযোগিতা সংক্রান্ত সমঝোতাপত্রটি স্বাক্ষরের বিষয়টি অনুমোদন করেছে। গত ১০ই জানুয়ারি নতুন দিল্লীতে এই সমঝোতাপত্রটি স্বাক্ষরিত হয়। এই মউ স্বাক্ষরের ফলে পৃথিবীর দূর সংবেদন ক্ষেত্রে নতুন ধরনের গবেষনামূলক কাজকর্মের ক্ষেত্রে সুযোগ-সুবিধা বাড়বে। এছাড়া, উপগ্রহ সংযোগ, উপগ্রহ দিক নির্ণয় এবং বর্হিমহাকাশের ক্ষেত্রে বৈজ্ঞানিক গবেষনার কাজে গতি আসবে। ফিনল্যান্ড সরকারের সঙ্গে সহযোগিতার বাতাবরণ গড়ে তোলার ফলে মানব সমাজের উপকারে মহাকাশ প্রযুক্তির উপযুক্ত ব্যবহারের ক্ষেত্রে যৌথ আদান-প্রদান অনেকাংশে বাড়বে। প্রসঙ্গত, এই মউ স্বাক্ষরের ফলে যেসব বিষয়গুলি সহযোগিতামূলক কাজকর্ম বাড়বে, তারমধ্যে রয়েছে- · পৃথিবীর দূর সংবেদী বৈজ্ঞানিক গবেষনা · উপগ্রহ সংযোগ এবং উপগ্রহ ভিত্তিক দিক নির্ণয় · মহাকাশ বিজ্ঞান এবং গ্রহের অন্বেষণ · মহাকাশের বিভিন্ন বস্তুর পরীক্ষা-নিরীক্ষা · ভারতীয় উৎক্ষেপনযানের সাহায্যে ফিনল্যান্ডের মহাকাশযান উৎক্ষেপন · মহাকাশ সংক্রান্ত তথ্যের প্রক্রিয়াকরণ এবং ব্যবহার · ধাবাহারিকভাবে বর্হিমাকাশের ব্যবহার ইত্যাদি এই মউ-এর আওতায় অংশগ্রহণকারীরা বা রূপায়ণকারী সংস্হাগুলি প্রোজেক্ট টিম গড়ে তুলবেন প্রয়োজনে, যাতে বিশেষ কিছু সমবায় প্রকল্প পরিচালনা করা যায়। /
বাংলাদেশে ভূমিধ্বসের কারণেপ্রাণহানি  :  শোকপ্রকাশ   ভারতের প্রধানমন্ত্রীর

ধ্বস নামার কারণে বাংলাদেশে প্রাণহানিরঘটনায় শোকপ্রকাশ করেছেন ভারতের প্রধানমন্ত্রী শ্রী নরেন্দ্র মোদী। এই বিশেষপরিস্হিতিতে বাংলাদেশের পাশে থাকার-ই বার্তা দিয়েছেন তিনি। প্রয়োজনে অনুসন্ধান ওউদ্ধারকাজে সহায়তা করার জন্য ভারত যে প্রস্তুত একথাও বাংলাদেশকে এক বার্তারমাধ্যমে জানিয়ে দিয়েছেন প্রধানমন্ত্রী। ঐ বার্তায় প্রধানমন্ত্রীবলেছেন , ‘ ভূমিধ্বসের কারণে বাংলাদেশেজীবনহানির ঘটনায় আমি মর্মাহত। নিহতদের পরিবার-পরিজনদের মতোই আমি সমান উদ্বিগ্ন।প্রার্থনা জানাই আহতরা দ্রুত সুস্হ হয়ে উঠুন। এই পরিস্হিতিতে ভারত বরাবরইরয়েছে বাংলাদেশের সঙ্গে। প্রয়োজনে স্হানীয় অনুসন্ধান ও উদ্ধার প্রচেষ্টায় সহায়তাকরার জন্য আমরা প্রস্তুত। ’ /
নেপালের নবনির্বাচিতপ্রধানমন্ত্রীকে অভিনন্দন জানালেন শ্রী নরেন্দ্র মোদী

নেপালেরপ্রধানমন্ত্রী পদে নির্বাচিত হওয়ার জন্য শ্রী শের বাহাদুর দেউবা-কে অভিনন্দিতকরেছেন ভারতের প্রধানমন্ত্রী শ্রী নরেন্দ্র মোদী। “নেপালেরপ্রধানমন্ত্রী নির্বাচিত হওয়ার জন্য শ্রী শের বাহাদুর দেউবাকে দূরভাষ মারফৎ অভিনন্দনজানিয়েছি আমি। তাঁরনেতৃত্বে নেপালের শান্তি, সমৃদ্ধি ও অগ্রগতির লক্ষ্যে তাঁকে আমার শুভেচ্ছাওজানিয়েছি।” – এক বার্তায় একথা বলেছেন প্রধানমন্ত্রী শ্রী মোদী। /
বল্প ও মধ্য আয়ের নাগরিকদের জন্য বাসস্থানের সুযোগসুবিধা প্রসারে কর্মপরবর্তী অনুমোদন কেন্দ্রীয় মন্ত্রিসভার

প্রধানমন্ত্রী আবাসযোজনার আওতায় ঋণ সহায়তাযুক্ত ভর্তুকি কর্মসূচিরআওতায় গৃহীত ঋণ পরিশোধের সময়সীমা ১৫থেকে ২০ বছর করা এবং মধ্য আয়ের নাগরিকদের জন্য একটি নতুন ঋণ সহায়তাযুক্ত ভর্তুকিকর্মসূচি চালু করার বিষয় দুটিতে আজ কর্মপরবর্তী অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এছাড়াও প্রাথমিক ঋণ সহায়তাপ্রদানকারী সংস্থাগুলিকে তাদের ঋণদান সম্পর্কিত মউ-এর আওতা বা পরিধিকে নিম্ন আয়েরসি এল এস এস থেকে এম আই জি পর্যন্ত সম্প্রসারণের প্রস্তাবে একইসঙ্গে কর্মপরবর্তীঅনুমোদন দেওয়া হয়। এই কর্মসূচিগুলিরআওতায় মঞ্জুরিকৃত ঋণের জন্য প্রক্রিয়াকরণ ফি আরও বাস্তবসম্মত করে তোলারপ্রস্তাবটিতেও অনুমোদন দেওয়া হল একটি কর্মপরবর্তী পদক্ষেপ হিসেবে। মন্ত্রিসভার এইঅনুমোদনদানের ফলে আগামী ২০২২ সালের মধ্যে ‘সকলের জন্য বাসস্থান’ কর্মসূচিতে স্বল্পও মধ্য আয়ের নাগরিক সহ সমাজের সকল স্তরের মানুষের অংশগ্রহণ বিশেষভাবে উৎসাহিত হবে। /
দরিদ্র ওমধ্যবিত্তদের কল্যাণে যথাসাধ্য চেষ্টা করে যাবে কেন্দ্রীয় সরকার – বললেনপ্রধানমন্ত্রী

পাঞ্জাবেরভাতিন্ডায় আজ অল ইন্ডিয়া ইনস্টিটিউট অফ মেডিকেল সায়েন্সেস (এইম্‌স)-এর শিলান্যাসকরলেন প্রধানমন্ত্রী শ্রী নরেন্দ্র মোদী। এইউপলক্ষে প্রদত্ত এক ভাষণে প্রধানমন্ত্রী বলেন যে জাতির বিকাশে প্রয়োজন এক সামাজিকপরিকাঠামোর। এই কারণে ভালো স্কুল ও হাসপাতালের প্রয়োজনীয়তা অনস্বীকার্য।ভাতিন্ডায়এইম্‌স স্থাপনের কাজ সম্পূর্ণ হলে সংশ্লিষ্ট অঞ্চলের মানুষ উপকৃত হবেন । প্রধানমন্ত্রীবিশেষ জোর দিয়ে বলেন যে কেন্দ্রীয় সরকার শুধুমাত্র শিলান্যাসের মধ্যেই থেমে থাকেনা। বরং, প্রকল্পের কাজ সম্পূর্ণ করতে আগ্রহী। আমাদের কাছে অগ্রাধিকারের একটিবিষয়ই হল সঠিক সময়ে প্রকল্প রূপায়ণের কাজ শেষ করা। দুর্নীতিও জাল নোট প্রসঙ্গের অবতারণা করে শ্রী মোদী বলেন, ভারতীয় সেনাবাহিনীর ক্ষমতা ওদক্ষতা সম্পর্কে পাকিস্তান পূর্ণ মাত্রায় সচেতন। পাকিস্তানের নাগরিকদের আহ্বানজানিয়ে তিনি বলেন, দুর্নীতি ও জাল নোটের বিরুদ্ধে তাঁদের দেশের প্রশাসনকে তৎপরহওয়ার দাবি জানাতে। শ্রীমোদী বলেন, কৃষকদের প্রয়োজনে পর্যাপ্ত পরিমাণ জলের যোগান নিশ্চিত করতে কেন্দ্রীয়সরকার সমস্তরকম কিছু করতেই আগ্রহী। যে জলের ওপর অধিকার রয়েছে শুধুমাত্র ভারতের, তাপাকিস্তানকে দেওয়ারকোন প্রশ্নই ওঠে না। দেশেরমধ্যবিত্ত শ্রেণীর মানুষ যাতে কোনভাবেই শোষিত না হন এবং দরিদ্ররা যাতে তাঁদেরন্যায্য প্রাপ্য থেকে বঞ্চিত না হন, তা নিশ্চিত করতেযথাসাধ্য চেষ্টা চালিয়ে যাবেন বলে প্রতিশ্রুতি দেন প্রধানমন্ত্রী। /
ইনস্টিটিউট অফ চার্টার্ডঅ্যাকান্ট্যান্টস অফ ইন্ডিয়া (আই.সি.এ.আই.) এবং ওমানের কলেজ অফ ব্যাঙ্কিং এন্ড ফিনান্সিয়ালস্টাডিস (সি.বি.এফ.এস.)-এর মধ্যেকার মউ এর পুনর্ণবিকরণে অনুমোদন দিল মন্ত্রিসভা

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয়মন্ত্রীসভা ইনস্টিটিউট অফচার্টার্ড অ্যাকান্ট্যান্টস অফ ইন্ডিয়া (আই.সি.এ.আই.) এবং ওমানের কলেজ অফ ব্যাঙ্কিংএন্ড ফিনান্সিয়াল স্টাডিস-এর মধ্যেকার মউ এর পুনর্ণবিকরণের অনুমোদন এবং ২০০৮ ও২০১১ সালে স্বাক্ষরিত মউ গুলির এক্স-পোস্ট ফ্যাক্টো অনুমোদন দিয়েছে| এই মউ ওমানেরসঙ্গে একাউন্টিং, ফিনান্সিয়াল ও অডিট নলেজ বেসকে শক্তিশালী করার জন্য একসঙ্গে কাজকরার সুযোগ তৈরি করে দেবে| মধ্যপ্রাচ্যে আই.সি.এ.আই.-এর৬০০০-এরও বেশি সদস্য রয়েছে এবং মউ-এর লক্ষ্য হচ্ছে ওমানি নাগরিকদের আই.সি.এ.আই.-এরসদস্যপদের অনুমোদন দিয়ে সি.বি.এফ.এস.-কে সহায়তা করা| এসবের লক্ষ্য হচ্ছে সদস্য,ছাত্রছাত্রী ও প্রতিষ্ঠানের স্বার্থে পারস্পরিক সম্পর্কের উন্নয়ন| তাছাড়া এই মউআই.সি.এ.আই. সদস্যদের তাদের পেশাগত বিস্তৃতি বৃদ্ধির সুযোগ করে দেবে| এই কাজকর্মেরমধ্য দিয়ে ভারত, ভারতের নাগরিক ও ভারতের চার্টার্ড অ্যাকান্ট্যান্টস সম্পর্কেওমানে একটা ভালো মনোভাব তৈরির আশা প্রকাশ করা হচ্ছে| তাছাড়া এর ফলে ওমানে থাকাভারতের নাগরিক ভারতে বেশি করে অর্থ পাঠাবেন বলে আশা করা যাচ্ছে| ওমানে স্থানীয় প্রফেশনালএকাউন্টেনসি প্রতিষ্ঠান না থাকায় সি.বি.এফ.এফ.-এর সঙ্গে সহযোগিতায় রাজি হয়েছেআই.সি.এ.আই.| এই মউ ওমান ও অন্য জায়গায় থাকা ভারতীয় চার্টার্ড একাউন্টেন্টদেরসম্পর্কে ইতিবাচক প্রভাব ফেলবে বলে ধারণা করা হচ্ছে| তাছাড়া যেসব ভারতীয় পেশাজীবীওমান অন্যান্য জায়গায় গিয়ে কাজ করবেন বলে ঠিক করেছেন তাদের ক্ষেত্রেও তা ভালোপ্রভাব ফেলবে| সবকিছু মিলিয়ে ওমানে ভারতীয়দের কর্মসংস্থানের সুযোগ বাড়বে বলে ধারণাকরা হচ্ছে|
পদ্মশ্রী রেন সোনম শেরিং লেপচার প্রয়াণে প্রধানমন্ত্রীর শোক প্রকাশ

পদ্মশ্রী রেন সোনম শেরিং লেপচার প্রয়াণে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এক ট্যুইটে প্রধানমন্ত্রী বলেছেন, “পদ্মশ্রী রেন সোনম শেরিং লেপচাজি ছিলেন এক বহুমুখী ক্ষমতার অধিকারী। মহান লেপচা সংস্কৃতিকে জনপ্রিয় করে তুলতে তিনি অসামান্য অবদান রেখেছিলেন। তাঁর কর্ম ও আদর্শ সমস্ত প্রজন্মের কাছেই শ্রদ্ধা পেয়েছে। তাঁর প্রয়াণে অত্যন্ত ব্যথিত। তাঁর পরিবার ও অনুগামীদের সমবেদনা জানাই। ওম শান্তি।”
ভারতীয় বাণিজ্য সেবার(আইটিএস) আধিকারিকদের পদন্নোতির প্রস্তাবে সম্মতি কেন্দ্রীয় মন্ত্রিসভার

১৯৮৯ থেকে ১৯৯১ পর্যন্ত ব্যাচের ভারতীয় বাণিজ্য সেবার (আইটিএস) আধিকারিকদেরসিনিয়র অ্যাডমিনিস্ট্রেটিভ গ্রেড (এসএজি) পর্যায়ে পদন্নতির প্রস্তাবে বুধবারসম্মতি দেওয়া হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয়মন্ত্রিসভার বৈঠকে । প্রস্তাব অনুযায়ী এসএজি পর্যায়ের পদ খালি হওয়া সাপেক্ষেএই ক্যাডার পদগুলিতে নিয়োগ করা হবে সংশ্লিষ্ট আধিকারিকদের। তবে, ইন সিটু পদ্ধতিঅনুসরণ করেই এই পদন্নোতির প্রস্তাব বিবেচনা করা হবে। বর্তমানে আধিকারিকরা যে যেজুনিয়র অ্যাডমিনিস্ট্রেটিভ গ্রেডে রয়েছেন সেই পদগুলিকে সংশ্লিষ্ট আধিকারিকদের অবসরগ্রহণের পর তুলে দেওয়া হবে না। আশা করা হচ্ছে যে, মন্ত্রিসভার এই অনুমোদনের ফলে বরিষ্ঠ আইটিএস আধিকারিকদেরঅভিজ্ঞতা ও দক্ষতা বিশেষভাবে সমৃদ্ধ করবে সরকারি কাজকর্মকে । এসএজি পর্যায়ে পদোন্নতির ফলে সংশ্লিষ্ট আধিকারিকদের অন্যান্য সরকারিকাজকর্মে অন্তর্ভূক্তির জন্য প্যানেল তৈরির কাজও আরও সহজ হয়ে উঠবে বলে আশা করাযায়।
সংসদের শীতকালীন অধিবেশনের শুরুতে সাংবাদিক সম্মেলনে প্রধানমন্ত্রীর বিবৃতি

নমস্কার বন্ধুরা, আপনাদের সকলকে শীতকালীন অধিবেশনে স্বাগত। এই অধিবেশন অত্যন্ত গুরুত্বপূর্ণ। দেশের জনগণের ও দেশের সার্বিক উন্নয়নের স্বার্থে আমরা সকলে যথাসম্ভব এই অধিবেশনের সদ্বব্যবহার করবো বলে আমি আশা রাখি। আমার বিশ্বাস, সভার প্রত্যেক সদস্য এই একই লক্ষ্যে কাজ করবেন। আমরা বিভিন্ন বিষয়ে আলোচনায় প্রস্তুত। এই আলোচনা উত্তপ্তও হতে পারে, কিন্তু অবশ্যই তা চলা উচিত। বিতর্ক, আলোচনা ও মতবিনিময় থাকতে পারে। কিন্তু তা সত্ত্বেও সভার কাজ সুষ্ঠুভাবে চালাতে এবং প্রয়োজনে অতিরিক্ত সময় কাজ করে গুরুত্বপূ্র্ণ বিষয়গুলিতে একটি সিদ্ধান্তে পৌঁছানোর জন্য আমি সভার সদস্যদের কাছে অনুরোধ জানাচ্ছি। আলোচনাকে ফলপ্রসু করে তুলতে হবে। আমি মনে করি, আগামী মে মাসে সব রাজনৈতিক দলগুলিরই ভাগ্য পরীক্ষা হবে। তাই কোনও রাজনৈতিক দলের নয়, জনগণের স্বার্থের কথা মাথায় রেখে আমাদের এই অধিবেশন চালাতে হবে। এটাই আমার আশা ও বিশ্বাস। আপনাদের সকলকে শুভেচ্ছা। ধন্যবাদ …
বিদায়ী উপ-রাষ্ট্রপতি শ্রী এম হামিদ আনসারিকে কূটনৈতিক অভিজ্ঞতা সম্পন্ন এক দক্ষব্যক্তিত্ব বলে বর্ণনা করলেন প্রধানমন্ত্রী

উপ-রাষ্ট্রপতিশ্রী হামিদ আনসারিকে আজ আনুষ্ঠানিকভাবে বিদায় সংবর্ধনা জানান রাজ্যসভার সদস্যরা। প্রধানমন্ত্রীশ্রী নরেন্দ্র মোদীও যোগ দেন এই বিশেষ কর্মসূচিতে। বিগত ১০০বছরের জনজীবনেরইতিহাসে শ্রী আনসারির পারিবারিক ঐতিহ্যের কথা বিবৃত করেনপ্রধানমন্ত্রীতাঁর এদিনের বক্তব্যে। তিনি বলেন, উপ-রাষ্ট্রপতি শ্রী হামিদ আনসারিতাঁর কর্মজীবনে একজন সফল কূটনীতিবিদ হিসেবে যথেষ্ট বিচক্ষণতার পরিচয় দিয়েছেন। বহুক্ষেত্রেই কূটনৈতিক বিষয়ে উপ-রাষ্ট্রপতির অভিজ্ঞতা ও অন্তর্দৃষ্টি দেশেরপ্রধানমন্ত্রী হিসাবে তাঁকেও নানাভাবে সাহায্য করেছে বলে এদিন উল্লেখ করেন শ্রীনরেন্দ্র মোদী। শ্রী হামিদআনসারির ভবিষ্যৎ জীবনে সুখ ও সমৃদ্ধি কামনা করে শুভেচ্ছাও জানান প্রধানমন্ত্রী।
কান্দলা পোর্ট ট্রাস্ট্রের কয়েকটি প্রকল্পের সূচনা করলেন প্রধানমন্ত্রী

আজ গুজরাটের গান্ধীধামে কান্দলা পোর্ট ট্রাস্টের কয়েকটি প্রকল্পের সূচনা করেনপ্রধানমন্ত্রী শ্রী নরেন্দ্র মোদী। ডঃবাবাসাহেব আম্বেদকর সম্মেলন কেন্দ্রের শিলান্যাস উপলক্ষে একটি ফলকের আবরণ উন্মোচনকরেন তিনি । চতুর্দশ এবং ষোড়শজেনারেল কার্গো বার্থ গড়ে তোলার কর্মসূচিরও তিনি সূচনা করেন এদিন । কচ্ছ-এরসল্ট জাংশনে ইন্টারচেঞ্জ কাম আরওবি, দুটি মোবাইল হারবার ক্রেনের সংস্থাপন এবংকান্দলা বন্দরে সার ওঠানো-নামানোর বিশেষ ব্যবস্থা গড়ে তোলার লক্ষ্যে বরাতপত্র এদিনতিনি তুলে দেন সংশ্লিষ্ট প্রকল্প নির্মাণ কর্তাদের হাতে। হেলিপ্যাডথেকে শুরু করে অনুষ্ঠানস্থল পর্যন্ত সাধারণ মানুষ যেভাবে তাঁকে সাদর অভ্যর্থনাজানিয়েছেন সেজন্য তাঁদের ধন্যবাদ জানান প্রধানমন্ত্রী শ্রী নরেন্দ্র মোদী। তিনিবলেন, কচ্ছ-এর অধিবাসীরা জলের গুরুত্ব সম্পর্কে যথেষ্ট মাত্রায় সচেতন। কচ্ছ এলাকারগৌরবময় ইতিহাস এবং সাংস্কৃতিক সমৃদ্ধির বিভিন্ন দিক প্রধানমন্ত্রী তুলে ধরেন তাঁরভাষণে। শ্রীমোদী বলেন, বিশ্ব বাণিজ্যে একটি বিশেষ স্থান অধিকারের লক্ষ্যে শ্রেষ্ঠ বন্দরব্যবস্থা গড়ে তুলতে হবে ভারতকে। বন্দরের বিকাশ ও উন্নয়নে বিশেষ গুরুত্বপূর্ণবিষয়টি হল দক্ষতা ও পরিকাঠামোর সমন্বয়। কান্দলা বন্দর যে এশিয়ার একটি অন্যতমশ্রেষ্ঠ বন্দর হয়ে উঠতে চলেছে একথারও উল্লেখ করেন তিনি। প্রধানমন্ত্রীবলেন, ভারতের অংশগ্রহণ ও সহযোগিতায় গড়ে তোলা হচ্ছে ইরানের চাবাহার বন্দর যাকান্দলা বন্দরের প্রসার ও উন্নয়নকে বিশেষভাবে উৎসাহিত করবে। ডঃ বাবাসাহেব আম্বেদকরসম্মেলন কেন্দ্র সম্পর্কেও এক সংক্ষিপ্ত বক্তব্য পেশ করেন তিনি। আগামীপাঁচ বছর জাতির সেবায় যথাসাধ্য অবদানের জন্য সঙ্কল্পবদ্ধ হওয়ার ডাক দেনপ্রধানমন্ত্রী। পণ্ডিতদীনদয়াল উপাধ্যায়ের জন্ম শতবর্ষ উদযাপিত হচ্ছে সারা দেশে – এর উল্লেখ করে কান্দলাপোর্ট ট্রাস্টের নাম “দীনদয়াল পোর্ট ট্রাস্ট – কান্দলা” রাখার প্রস্তাব দেনপ্রধানমন্ত্রী। অনুষ্ঠানেবক্তব্য রাখেন কেন্দ্রীয় মন্ত্রী শ্রী নীতিন গড়করি এবং গুজরাটের মুখ্যমন্ত্রী শ্রীবিজয় রুপানিও। /
কেভাডিয়ায় ৩১ অক্টোবর প্রধানমন্ত্রীর সামনে আদিবাসী সম্প্রদায়ের শিশুদের গানের ব্যান্ডের অনুষ্ঠান পরিবেশনা

নয়াদিল্লি, ২৮ অক্টোবর, ২০২২ প্রধানমন্ত্রী শ্রী নরেন্দ্র মোদী আগামী ৩১ অক্টোবর কেভাডিয়া সফর করবেন। তাঁর সফরকালে বনসকান্থা জেলার অম্বাজী শহরে আদিবাসী শিশুদের একটি গানের ব্যান্ড সঙ্গীত পরিবেশন করবে। রাষ্ট্রীয় একতা দিবস উপলক্ষে প্রধানমন্ত্রীর এই সফর। এই ব্যান্ডটির প্রধানমন্ত্রীর সামনে এটিই প্রথম অনুষ্ঠান উপস্থাপনা নয়, এর আগে ৩০ সেপ্টেম্বর তারিখে অম্বাজী সফরকালেও তারা শ্রী মোদীকে স্বাগত জানায়। সেদিন প্রধানমন্ত্রী ৭ হাজার ২০০ কোটি টাকার একগুচ্ছ উন্নয়নমূলক প্রকল্পের উদ্বোধন ও শিলান্যাস করেন। শ্রী মোদী এই ব্যান্ডের উপস্থাপনার প্রশংসার পাশাপাশি, সদস্যদের সঙ্গে ব্যক্তিগত আলাপচারিতায় যোগ দেন। তাদের উৎসাহিত করতে তিনি একটি গ্রুপ ছবিও তোলেন। আদিবাসী শিশুদের ব্যতিক্রমী সঙ্গীত প্রতিভার কারণেই আজ তাদের গান প্রশংসিত হচ্ছে। এক সময় এরা তাদের জীবনধারনের জন্য নিদারুন সংগ্রাম করত। এইসব শিশুরা অম্বাজী মন্দিরে দর্শনার্থীদের কাছে ভিক্ষা চাইত। স্থানীয় একটি অসরকারি সংগঠন শ্রী শক্তি সেবা কেন্দ্র এ ধরনের শিশুদের কল্যাণে কাজ শুরু করে। এদের লেখাপড়া করার সুযোগ দেওয়া হয়। এর পাশাপাশি, আদিবাসী শিশুদের কোন কোন ক্ষেত্রে দক্ষতা আছে, তা শনাক্ত করা হয়। যেসব শিশুরা গান ভালোবাসে, তাদের জন্য প্রশিক্ষণের ব্যবস্থা করা হয়। প্রধানমন্ত্রীর এই ব্যান্ডের গান খুবই ভালো লাগে। তিনি রাষ্ট্রীয় একতা দিবসে কেভাডিয়ায় তারা অনুষ্ঠানে সুযোগ পায়, সেটি নিশ্চিত করেন। শ্রী মোদী ৩১ অক্টোবর সর্দার বল্লভভাই প্যাটেলের ১৪৭তম জন্মবার্ষিকীতে কেভাডিয়ায় গিয়ে তাঁকে শ্রদ্ধা জানাবেন। ঐ দিন তিনি একতা দিবস কুচকাওয়াজে যোগ দেবেন এবং লালবাহাদুর শাস্ত্রী ন্যাশনাল অ্যাকাডেমী অফ অ্যাডমিনিস্ট্রেশনে যেসব সিভিল সার্ভিস আধিকারিকরা ফাউন্ডেশন কোর্সে অংশগ্রহণ করেছেন, সেইসব আধিকারিকদের সঙ্গেও মতবিনিময় করবেন।
ভারতে বাণিজ্যিক কাজকর্ম সহজতর করে তোলার লক্ষ্যেভারত-যুক্তরাজ্য সহযোগিতা বিনিময় চুক্তিতে অনুমোদন কেন্দ্রীয় মন্ত্রিসভার

ভারতেবাণিজ্যিক কাজকর্মকে সহজতর করে তোলার লক্ষ্যে যে কর্মসূচি রূপায়িত হচ্ছে, তাতেসমর্থন ও সহায়তাদানের জন্য ভারত ও যুক্তরাজ্যের মধ্যে স্বাক্ষরিত মউ-টিকর্মপরবর্তী অনুমোদন লাভ করল কেন্দ্রীয় মন্ত্রিসভার। বুধবার এখানে প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এই অনুমোদনদানেরসিদ্ধান্ত গ্রহণ করা হয়। স্বাক্ষরিতমউ-এর আওতায় ক্ষুদ্র ব্যবসা-বাণিজ্য ও স্টার্ট আপ, সীমান্ত বাণিজ্য, ঋণদান সহায়তা,বিদ্যুতের যোগান, কর ও কর প্রশাসন, প্রতিযোগিতামূলক অর্থনীতি এবং নির্মাণ কাজে মঞ্জুরি সহ বিভিন্ন ক্ষেত্রে বিশেষজ্ঞের জ্ঞান ও পরামর্শবিনিময়ে আগ্রহ দেখিয়েছে যুক্তরাজ্য।
নববর্ষ উপলক্ষে দেশবাসীকে প্রধানমন্ত্রীর শুভেচ্ছা

নতুন দিল্লি, ১ জানুয়ারি, ২০২২ প্রধানমন্ত্রী শ্রী নরেন্দ্র মোদী দেশবাসীকে ইংরেজি নববর্ষ উপলক্ষে শুভেচ্ছা জানিয়েছেন। একটি ট্যুইটে প্রধানমন্ত্রী বলেছেন, "নববর্ষ ২০২২-এর শুভেচ্ছা! এই বছরটি প্রত্যেকের জীবনে অপার খুশি ও সুস্বাস্থ্য নিয়ে আসুক। আমরা অগ্রগতি ও সমৃদ্ধির নতুন উচ্চতায় পৌঁছোতে থাকি এবং আমাদের মহান স্বাধীনতা সংগ্রামীদের স্বপ্ন পূরণে আরও কঠোর পরিশ্রম করি।" /
রূপান্তরকামী মানুষদের সুরক্ষা ও অধিকার সংক্রান্ত ২০১৯ – এর বিলটি অনুমোদন করলো কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে রূপান্তরকামী মানুষদের সুরক্ষা ও অধিকার সংক্রান্ত ২০১৯ বিলটি পেশের প্রস্তাবটি আজ অনুমোদন করা হয়েছে। সংসদের আগামী অধিবেশনে বিলটি সংসদে পেশ করা হবে। রূপান্তরকামীদের সামাজিক, অর্থনৈতিক এবং শিক্ষাগত ক্ষমতায়নের ক্ষেত্রে এই বিলটি সহায়ক হবে। এই প্রান্তিক মানুষজনদের নিয়ে জনসমাজে যে ছুৎমার্গ ছিল, বিলটি অনুমোদনের ফলে সেই ছুৎমার্গ অনেকটাই দূর হবে এবং একই সঙ্গে তাঁদের সমাজের মূলস্রোতে ফিরে আনতে সাহায্য করবে। এর ফলে, সমাজের সক্রিয় সদস্য হয়ে উঠতে পারবে রূপান্তরকামী মানুষজন।
বিশ্বপরিক্রমা অভিযানে নাবিক সাগর পরিক্রমার মহিলা সদস্যদের শুভেচ্ছা জানালেনপ্রধানমন্ত্রী

নাবিক সাগরপরিক্রমার ছ’জন মহিলা আধিকারিককে রবিবারশুভেচ্ছা জানালেন প্রধানমন্ত্রী শ্রীনরেন্দ্র মোদী।বিশ্ব পরিক্রমার উদ্দেশ্যে নৌ-বাহিনীর ‘আইএনএসভি তারিণী’তে তাঁরা যাত্রাশুরু করবেন। নাবিক সাগরপরিক্রমার দলটিকে শুভেচ্ছা এবং উৎসাহ জানানোর জন্য সকলের কাছেই আহ্বান জানিয়েছেনপ্রধানমন্ত্রী। তিনি বলেছেন যে নরেন্দ্র মোদী অ্যাপটি ব্যবহারের মাধ্যমে দেশেরনাগরিকরা তাঁদের শুভেচ্ছা ও উৎসাহ-বার্তা পৌঁছে দিতে পারেন অভিযাত্রীদের কাছে। শ্রী মোদীবলেন, “আমাদের কাছে আজ একটি বিশেষ দিন! নৌ-বাহিনীর ছ’জন মহিলা আধিকারিক ‘আইএনএসভিতারিণী’তে আরোহণ করে যাত্রা শুরু করতে চলেছেন বিশ্ব পরিক্রমার উদ্দেশ্যে। নাবিক সাগরপরিক্রমার মহিলা সদস্যের এই দলটিকে তাঁদের উল্লেখযোগ্য এই অভিযানের জন্য শুভেচ্ছাজানাতে সমগ্র জাতি আজ ঐক্যবদ্ধ। ‘এনএমঅ্যাপ’টি ব্যবহার করে নাবিক সাগর পরিক্রমার দলটির কাছে আপনাদের শুভেচ্ছা ওউৎসাহ-বার্তা পৌঁছে দেওয়ার জন্য আমি আপনাদের আহ্বান জানাই।” ভারতীয়নৌ-বাহিনীর পক্ষ থেকে শুধুমাত্র মহিলা আধিকারিকদের নিয়ে এই ধরনের অভিযানের সূচনাএই প্রথম। রবিবারেই দলটি যাত্রা শুরু করে গোয়া থেকে।অভিযান শেষে আগামী বছর মার্চমাস নাগাদ তাঁরা আবার গোয়ায় প্রত্যাবর্তন করবেন বলে আশা করা হচ্ছে । বিশ্বপরিক্রমার নাম দেওয়া হয়েছে ‘নাবিক সাগর পরিক্রমা’। যাত্রাপথে অস্ট্রেলিয়ারফ্রিম্যান্টল, নিউজিল্যান্ডের লিট্‌লটন, ফকল্যান্ডস-এর পোর্ট স্ট্যানলি এবং দক্ষিণআফ্রিকার কেপ টাউনে অভিযাত্রীরা সাময়িকভাবে যাত্রা বিরতি করবেন। / ..
২০০৩ ও ২০১৪-র বরিষ্ঠ পেনশন বিমা যোজনায়কর্মপরবর্তী অনুমোদন কেন্দ্রীয় মন্ত্রিসভার

প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ কর্মপরবর্তীঅনুমোদন দেওয়া হল যথাক্রমে ২০০৩ ও ২০১৪-তে চালু ‘ বরিষ্ঠ পেনশন বিমা যোজনা ’ দুটিকে।বরিষ্ঠ পেনশন বিমা যোজনা খাতে ভারতীয় জীবন বিমা নিগম (এলআইসি)-কে দেওয়া ভর্তুকিসহায়তা সম্পর্কিত খরচের বিষয়টিও আজ অনুমোদিত হয় মন্ত্রিসভার বৈঠকে। ২০১৫-১৬ আর্থিকবছর থেকে এই দুটি যোজনার আর্থিক ব্যয়ভারের বিষয়গুলিও আজ অনুমোদন লাভ করেমন্ত্রিসভার এই বৈঠকে । প্রসঙ্গতউল্লেখ্য, এই দুটি পেনশন বিমা যোজনায় নতুন করে পলিসি খোলা বন্ধ করে দেওয়া হয়েছে।তবে, বন্ধ করে দেওয়ার আগে পর্যন্ত যাঁরা এই প্রকল্পটি গ্রহণ করেছেন তাঁদের পেনশনদানের কর্মসূচি অব্যাহত থাকবে। বরিষ্ঠ পেনশন বিমা যোজনা, ২০১৪-র সূচনা হয় ২০১৪সালের ১৪ আগস্ট। এক বছর পরে অর্থাৎ, ২০১৫-র ১৪ আগস্ট যোজনাটি বন্ধ করে দেওয়া হয়।
সুলতান কাবোস বিন সঈদ আল সঈদ – এর প্রয়াণে প্রধানমন্ত্রীর শোক প্রকাশ

সুলতান কাবোস বিন সঈদ আল সঈদ – এর প্রয়াণে শোক প্রকাশ করেছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় প্রধানমন্ত্রী বলেছেন, “সুলতান কাবোস বিন সঈদ আল সঈদ – এর প্রয়াণের খবর শুনে আমি মর্মাহত। তিনি ছিলেন এমন একজন স্বপ্নদর্শী নেতা এবং দেশনায়ক, যিনি ওমানকে এক আধুনিক ও সমৃদ্ধশালী দেশে রূপান্তরিত করেছিলেন। তিনি আমাদের এই অঞ্চলে এবং বিশ্বে শান্তির পথপ্রদর্শক ছিলেন। সুলতান কাবোস ছিলেন, ভারতের প্রকৃত বন্ধু। ভারত এবং ওমানের মধ্যে কৌশলগত অংশীদারিত্বের সম্পর্ক উন্নয়নে সুদৃঢ় নেতৃত্ব দিয়েছিলেন। আমি সর্বদাই তাঁর কাছ থেকে উষ্ণ আন্তরিকতা পেয়েছি। তাঁর আত্মার শান্তি কামনা করি”।
বিচারপতিপি এন ভগবতীর মৃত্যুতে শোক প্রকাশ প্রধানমন্ত্রীর

বিচারপতি পিএন ভগবতীর মৃত্যুতে শোক প্রকাশ করেছেন প্রধানমন্ত্রী শ্রী নরেন্দ্র মোদী । তিনি তাঁর শোকবার্তায় বলেছেন : “বিচারপতি পিএন ভগবতীর মৃত্যু বেদনাদায়ক। ভারতের আইন জগতে তিনি ছিলেন এক বিশেষ ব্যক্তিত্ব।তাঁর মৃত্যুতে গভীর শোক জানাই। আমাদেরবিচার ব্যবস্থাকে সহজগম্য করে তোলার ক্ষেত্রে বিচারপতি পি এন ভগবতীর অবদান বিশেষউল্লেখের দাবি রাখে। কারণ, দেশের লক্ষ লক্ষ মানুষের মুখে তা ভাষা যুগিয়েছিল।” /
প্রধানমন্ত্রী আগামীকাল বৃন্দাবনে শিশুদের খাদ্য বিতরণ করবেন

প্রধানমন্ত্রী শ্রী নরেন্দ্র মোদী সোমবার ১১ই ফেব্রুয়ারি উত্তর প্রদেশের বৃন্দাবনে শিশুদের মধ্যে খাদ্য বিতরণ করবেন। বৃন্দাবনের চন্দ্রোদয় মন্দিরে তিনি অক্ষয়পাত্র ফাউন্ডেশনের উদ্যোগে থার্ড বিলিয়ন্থ খাবার বিতরণের বিষয়টি উদযাপনের অঙ্গ হিসাবে একটি ফলকের আবরণ উন্মোচন করবেন। এরপর, প্রধানমন্ত্রী বিদ্যালয়ের দরিদ্র শিশুদের মধ্যে খাবার পরিবেশন করবেন। এই উপলক্ষে এক সমাবেশেও তিনি ভাষণ দেবেন। শ্রী মোদী ইসকনের আচার্য শ্রীল প্রভুপাদের বিগ্রহের উদ্দেশে পুষ্পার্ঘ্য নিবেদন করবেন। উল্লেখ করা যায়, কেন্দ্রীয় সরকারের মধ্যাহ্ন ভোজন কর্মসূচি রূপায়ণের ক্ষেত্রে অক্ষয়পাত্র ফাউন্ডেশন অত্যন্ত উল্লেখযোগ্য ভূমিকা পালন করে থাকে। সংস্থার ১৯ বছরের জয়যাত্রায় অক্ষয়পাত্র ফাউন্ডেশন ২০১৬ সালে ১৪ হাজার ৭০২টি স্কুলের ১০ লক্ষ ৭৬ হাজারেরও বেশি শিশুকে মধ্যাহ্ন ভোজনের খাবার সরবরাহ করেছে। তৎকালীন রাষ্ট্রপতি শ্রী প্রণব মুখোপাধ্যায়ের উপস্থিতিতে এই সংস্থা লক্ষাধিক শিশুর মধ্যে খাদ্য বিতরণ করে। কেন্দ্রীয় মানবসম্পদ উন্নয়ন মন্ত্রকের সঙ্গে বিভিন্ন ক্ষেত্রে সাযুজ্য রেখে এই সংস্থা কাজ করে থাকে।
তেহরানের গুরুদ্বারে প্রার্থনা জানালেন প্রধানমন্ত্রী; ভাষণ দিলেন সেখানকার এক সমাবেশে

রবিবার সন্ধ্যায় তেহরান পৌঁছনোর অব্যবহিত পরেই সেখানকার ভাই গঙ্গা সিং সভা গুরুদ্বারে গুরু গ্রন্থ সাহিবকে শ্রদ্ধা ও সম্মান জানান প্রধানমন্ত্রী শ্রী নরেন্দ্র মোদী। একটি শিরোপা ও একটি তলোয়ার দিয়ে সম্মানিত করা হয় ভারতের প্রধানমন্ত্রীকে। গুরুদ্বারে আয়োজিত এক সমাবেশে ভাষণদানকালে তেহরানের শিখ সম্প্রদায়কেঅভিনন্দন জানান শ্রী নরেন্দ্র মোদী। তিনি বলেন, তরুণ প্রজন্মের জন্য ভারতের সমৃদ্ধ ঐতিহ্য ও উত্তরাধিকার তাঁরা বহন করে চলেছেন। প্রধানমন্ত্রী বলেন, ‘বসুধৈব কুটুম্বকম’-এ বিশ্বাসী ভারতবাসী। অর্থাৎ, সমগ্র বিশ্ব সংসারই যে এক অভিন্ন পরিবার– এই নীতিতে বিশ্বাস করে ভারত। তাই, একে অপরের সঙ্গে সহজেই মিলে ও মিশে যেতে পারে। প্রধানমন্ত্রী বলেন, গুরু গোবিন্দ সিং-এর ৩৫০তম জন্মবার্ষিকী ভারত সহ বিশ্বের বিভিন্ন প্রান্তে নানা অনুষ্ঠানের মধ্য দিয়ে উদযাপন করা হবে। সেইসঙ্গে, গুরুদের শহীদ হওয়ার ঘটনা এবং পবিত্র গুরু গ্রন্থ সাহিবের বাণী সম্পর্কে তরুণ প্রজন্মের মধ্যে সচেতনতা প্রসারেরও উদ্যোগ গ্রহণ করা হবে।
অধ্যাপক স্টিফেন হকিং-এরজীবনাবসানে শোকপ্রকাশ প্রধানমন্ত্রীর

অধ্যাপক স্টিফেন হকিং-এরজীবনাবসানে শোকপ্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনিবলেছেন : “ অধ্যাপক স্টিফেন হকিং ছিলেন একজন বিশিষ্ট বিজ্ঞানী ও শিক্ষাবিদ। তাঁর দুর্লঙ্ঘ্যবাধা অতিক্রম করার ক্ষমতা ও সংকল্প ছিল বিশ্ববাসীর কাছে এক প্রেরণার উৎস। তাঁরমৃত্যু এক দুঃখবহ ঘটনা। যে সমস্ত বিষয়ে তিনি পথ প্রদর্শন করে গেছেন, তা বিশ্বকে আমাদেরজন্য উন্নততর করে তুলেছে। তাঁর আত্মা চিরশান্তি লাভ করুক। ”
আটটি নতুন আইআইটি স্থাপনের সংশোধিত ব্যয় প্রস্তাবে অনুমোদন কেন্দ্রীয় মন্ত্রিসভার

ভুবনেশ্বর, গান্ধীনগর, হায়দরাবাদ, ইন্দোর, যোধপুর, মান্ডি, পাটনা ও রোপারে আটটি নতুন আইআইটি স্থাপনের লক্ষ্যে সংশোধিত ব্যয়বরাদ্দের প্রস্তাবটি বুধবার অনুমোদিত হল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত এই বৈঠকে ২০০৮-০৯ অর্থ বছরে শুরু হওয়া এই আটটি আইআইটি প্রকল্পে ১৩,৯৯০ কোটি টাকার সংশোধিত ব্যয়বরাদ্দে সম্মতি জানানো হয়। আগামী ২০১৮-১৯ সাল নাগাদ এই প্রতিষ্ঠানগুলির নির্মাণ কাজ সম্পূর্ণ হবে বলে আশা করা যায়। দীর্ঘ ১১ বছর ধরে এই প্রকল্প রূপায়ণের কাজ চলায় এবং সাজসরঞ্জাম ও মাল-মশলার দাম বৃদ্ধি পাওয়ায় আরও ৭,৯১০ কোটি টাকা বেশি খরচ হবে এগুলির নির্মাণ কাজ সম্পূর্ণ করতে। সূচনায় এই প্রকল্পগুলির ব্যয়বরাদ্দের পরিমাণ ছিল ৬,০৮০ কোটি টাকা। নির্মীয়মান আইআইটিগুলি চালু হলে প্রত্যেকটি প্রতিষ্ঠানে ছাত্র ভর্তির সংখ্যা দাঁড়াবে ২,৩৬০-এ। প্রকল্প রূপায়ণের একাদশ বর্ষের শেষে, অর্থাৎ ২০১৯ সালের মার্চ মাস নাগাদ সবক’টি আইআইটি চালু হয়ে গেলে মিলিত ছাত্র সংখ্যা গিয়ে দাঁড়াবে ১২,৮৮০-তে। প্রসঙ্গত উল্লেখ্য, গত ২০০৮-এর জুলাইতে অনুষ্ঠিত কেন্দ্রীয় মন্ত্রিসভার বৈঠকে ভুবনেশ্বর, গান্ধীনগর, হায়দরাবাদ, ইন্দোর, যোধপুর, মান্ডি, পাটনা এবং রোপারে আটটি আইআইটি স্থাপনের প্রস্তাবে অনুমোদন দেওয়া হয়। ঐ সময় প্রতিটি আইআইটি প্রকল্পের রূপায়ণে ব্যয় মঞ্জুরির পরিমাণ ছিল ৭৬০ কোটি টাকা। অর্থাৎ, আটটি প্রতিষ্ঠান গড়ে তুলতে মোট ব্যয়বরাদ্দ অনুমোদিত হয়েছিল ৬,০৮০ কোটি টাকা। /
গোয়ার রাজ্য প্রতিষ্ঠা দিবসে শুভেচ্ছা ও অভিনন্দন প্রধানমন্ত্রীর

গোয়ার রাজ্য প্রতিষ্ঠা দিবস উপলক্ষে ঐ রাজ্যের অধিবাসীদের শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন, “গোয়ার রাজ্য প্রতিষ্ঠা দিবস উপলক্ষে গোয়ার জনসাধারণকে শুভেচ্ছা জানাই। আগামী বছরগুলিতে এই রাজ্য অগ্রগতির এক নতুন মাত্রায় উন্নীত হোক এই কামনা করি।”